خلق ارا قرض تیکشیروو باشقرووی فیچ ریدینگس Fitch Ratings، تورکیه بیلن تیگیشلی 2021 و 2022 ییلی اوسیش تخمینلرینی یوقاری بهاله دی.
فیچ ریدینگس "گلوبال اقتصادی کورینیش" راپوریده تورکیه نینگ 2021 ییلی 6،7 فایز 2022 ییلی ایسه 4،7 فایز اوسیشی کوتیلگن لیگینی بیلدیردی.
فیچ ریدینگس 2020 ییل نینگ دسامبر آییده نشر قیلگن آلدینگی راپوریده اولکه نینگ 2021 ییلی 3،5 فایز 2022 ییلی 4،5 فایز اوسیش کوتیلگن لیگینی معلوم قیلگندی.
سونگگی راپورده تورکیه نینگ چین بیلن بیرگه لیکده اوسیش کورستگن اقتصادلر ایچیده اورین آلگن لیگی افاده ایتیلدی.
کوچلی پول کمکلری و قرض لرنینگ 2020 ییلیده تورکیه اقتصادی نینگ مقاومتینی کوچه یتیرگن لیگی اورغولنگن راپورده تورکیه ده انفلاسیون نینگ 2021 ییلی نینگ سونگگیده 11،5 فایزگه 2022 ییلی نینگ سونگگیده 9،2 سویه سیگه باریشی نینگ کوتیلگن لیگی بیلدیریلدی.
